Дзяніс Супрун, вучань 8 “В” класа СШ №9 Слоніма, заняў другое месца ў заключным этапе рэспубліканскай акцыі “Алімпізм і моладзь” у намінацыі ”Сачыненне на тэму ”О спорт! Ты — дойлід! Ты робіш нас моцнымі, спрытнымі…“. Як сказаў карэспандэнту “ГС” Дзяніс Супрун, сваё сачыненне ён прысвяціў спартсмену са Слонімшчыны Уладзіміру Раманоўскаму: —Наш знакаміты зямляк Уладзімір Раманоўскі — алімпійскі чэмпіён, двухразовы чэмпіён свету па веславанні на байдарцы. Мне цікава было пісаць пра яго як асобу і спартсмена. Сам я некаторы час займаўся веславаннем, цяпер выступаю на школьных спартыўных спаборніцтвах. На ўрачыстым ушанаванні пераможцаў акцыі “Алімпізм і моладзь”, якое адбылося 30 красавіка ў Мінску ў Нацыянальным алімпійскім камітэце, прысутнічаў Дзяніс і настаўніца беларускай мовы і літаратуры СШ №9 Наталля Віктараўна Захара, якая курыравала напісанне сачынення. Слонімскі школьнік быў узнагароджаны дыпломам II ступені і памятнымі падарункамі. Фота